Атабек Азисбеков
Атабек Азисбеков (төр. 15-июль, 1995; Арал, Талас району, Талас облусу, Кыргызстан) — Кыргызстандык спортчу жана грек-рим күрөшү боюнча спорт чебери, Азия оюндарынын жана дүйнө чемпиондугунун байге ээси, Кыргыз Республикасынын күрөш боюнча көп жолку чемпиону жана эл аралык деңгээлдеги спорт чебери. Олимпиада оюндарынын катышуучусу (2020)
.

Өмүр баяны 
Атабек Азисбеков 1995-жылы 15-июлда Талас облусундагы Талас районунун Арал айылында туулган. Атасы Азисбек Көчөрбаев 1969-жылы туулган, дыйкан чарбачылыгы менен алектенет. Апасы Жылдыз Курманалиева 1969-жылы туулган, башталгыч класстын мугалими. Төрт бир туугандын улуусу. Кыргыз мамлекеттик техникалык университетинин экономика факультетин аяктаган.

Карьерасы 
 2011 — Таиландда өткөн кадеттер арасындагы Азия чемпиондугунда алтын медаль;
 2011 — Москвада өткөн эл аралык турнирде алтын медаль;
 2012 — Бишкекте өткөн кадеттер арасындагы Азия чемпиондугунда алтын медаль;
 2014 — Бакуда өткөн жаштар арасындагы дүйнө биринчилигинде коло медаль;
 2014 — Казакстанда өткөн эл аралык турнирде алтын медаль;
 2015 — Дохада өткөн чоңдор арасындагы Азия чемпиондугунда күмүш медаль;
 2016 — Астанада өткөн Азия чемпионатынын лицензиялык мелдешинде коло медаль;
 2017 — Ашхабадда өткөн жабык имараттагы Азия оюндарында күмүш медаль;
 2018 — Бишкекте өткөн Азия чемпиондугунда күмүш медаль;
 2019 — Алма-Атада өткөн дүйнө чемпиондугунда бешинчи орун.

Жыйынтыктары

Эскермелер

Шилтемелер 
 
 Азисбеков Атабек Азисбекович